钦定古今图书集成/理学汇编/学行典/第239卷 > 许广大
## 钦定古今图书集成/理学汇编/学行典/第239卷 > 许广大

按《天台县志》：“许广大，字具瞻，永坊人。性至孝，年十七，
父卒未葬，值邻火，呼天号恸，抱棺欲与俱焚，天为反
风。登元统进士，授庆元路昌国判官。其地接海，人乏
礼让。广大兴学校，作岱山书院，毁淫祠以取财，赋圭
田以饩士，一时向风慕学者甚众。升武义尹，值水患
漂民居，躬率吏民筑堤以捍之，号许公堤。廉能著闻”，
调知鄞县。锄豪滑，平差役，立程限，有诉讼必亲辨折，
吏莫能售其奸。夏旱，步祷天井龙潭，泣拜良久，龙于
中流出爪挐岩石上，光曜闪烁下山。未半，雷雨大至，
冒雨跣足，匍匐入城。明日，四郊霑足，民歌颂之。